CELEX: 22017D1817
Language: hu
Date: 2015-12-11 00:00:00
Title: Az EGT Vegyes Bizottság 306/2015 határozata (2015. december 11.) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról [2017/1817]

12.10.2017   
               
               
                  HU
               
               
                  Az Európai Unió Hivatalos Lapja
               
               
                  L 263/18
               
            AZ EGT VEGYES BIZOTTSÁG 306/2015 HATÁROZATA
      (2015. december 11.)
      az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról [2017/1817]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  Az ízesített borászati termékek meghatározásáról, megnevezéséről, kiszereléséről, jelöléséről és földrajzi árujelzőinek oltalmáról és az 1601/91/EGK tanácsi rendelet hatályon kívül helyezéséről szóló, 2014. február 26-i 251/2014/EU európai parlamenti és a tanácsi rendeletet (1) bele kell foglalni az EGT-megállapodásba.
               
            
                  (2)
               
               
                  A 251/2014/EU rendelet hatályon kívül helyezi az EGT-megállapodásba foglalt 1601/91/EGK tanácsi rendeletet (2), amelyet következésképpen el kell hagyni az EGT-megállapodásból.
               
            
                  (3)
               
               
                  Ez a határozat szeszes italokra vonatkozó jogszabályokat érint. Az EGT-megállapodás II. melléklete XXVII. fejezetének bevezetésében foglaltak szerint a szeszes italokra vonatkozó jogszabályok nem alkalmazandók Liechtensteinre, amíg az Európai Közösség és a Svájci Államszövetség közötti, a mezőgazdasági termékek kereskedelméről szóló megállapodás alkalmazása kiterjed Liechtensteinre. Ez a határozat ezért nem alkalmazandó Liechtensteinre.
               
            
                  (4)
               
               
                  Az EGT-megállapodás II. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás II. mellékletének XXVII. fejezete a következőképpen módosul:
      
                  1.
               
               
                  A melléklet a 9a. pont (716/2013/EU bizottsági végrehajtási rendelet) után a következő szöveggel egészül ki:
                  
                              „9b.
                           
                           
                              
                                 32014 R 0251: az Európai Parlament és a Tanács 2014. február 26-i 251/2014/EU rendelete az ízesített borászati termékek meghatározásáról, megnevezéséről, kiszereléséről, jelöléséről és földrajzi árujelzőinek oltalmáról és az 1601/91/EGK tanácsi rendelet hatályon kívül helyezéséről (HL L 84., 2014.3.20., 14. o.).
                              A rendelet rendelkezései e megállapodás alkalmazásában a következő kiigazításokkal értendők:
                              
                                           
                                       
                                       
                                          Az érintett EFTA-államokat felkérik, hogy küldjenek megfigyelőket a 34. cikkben említett ízesített borászati termékekkel foglalkozó bizottság azon üléseire, melynek témája a megállapodásban hivatkozott jogi aktusok hatálya alá tartozó kérdés. Az EFTA-államok képviselői teljes mértékben részt vesznek a bizottság munkájában, de szavazati joggal nem rendelkeznek.”
                                       
                                    
                        
            
                  2.
               
               
                  A 3. pont (1601/91/EGK tanácsi határozat) szövegét el kell hagyni.
               
            2. cikk
      A 251/2014/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2015. december 12-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. december 11-én.
         
            
               az EGT Vegyes Bizottság részéről
            
            
               az elnök
            
            Oda SLETNES
         
      
      
         (1)  HL L 84., 2014.3.20., 14. o.
      
         (2)  HL L 149., 1991.6.14., 1. o.
      
         (*1)  Alkotmányos követelmények fennállását nem jelezték.